Diari Oficial de la Generalitat Valenciana


Sumari del DOGV 6459, del 14-02-2011 (2011/917)

Notificació de la dispositiva dictada en el judici de guarda i custòdia número 833/2009.
----------------------------------------------------------------------------------------

### Dades del document

Número de DOGV
:   6459

Data del DOGV
:   14-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/917


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la dispositiva dictada en el judici de guarda i custòdia número 833/2009. [2011/917]  
Família, guarda, custòdia o aliments de fills menors no matrimonials no consensuats 000833/2009.  
Part demandant: Alegría Doya Torrente.  
Part demandada: Juan Francisco Puga Cabre.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té la dispositiva següent:  
«Dispositiva  
Estime la demanda presentada per Alegría Doya Torrente, contra Juan Francisco Puga Cabre, i declare els següents efectes respecte del fill menor comú:  
Primer. La pàtria potestat serà compartida.  
Segon. Se n'atribueix a la demandant la guarda i custòdia.  
Tercer. Quant al règim de visites i comunicació amb el progenitor no custodi, serà un cap de setmana al mes, que pot ser el segon de cada mes, des del divendres en eixir del col·legi fins al diumenge immediatament posterior a les 20.00 hores; el pare ha de vindre a recollir-lo i tornar-lo a Lleida, al domicili siti al carrer de Manuel de Falla, 3, 1r, 2a.  
- Vacances de NadalEs dividiran en dues parts: des de l'inici de les vacances escolars fins al 30 de desembre, i des del 31 de desembre fins al dia que finalitzen; el pare podrà emportar-se amb ell el fill la primera meitat dels anys parells, i la segona els anys imparells.  
- Vacances de Setmana Santa  
Es dividiran en dues parts: des de l'inici de les vacances fins al dijous immediatament posterior, i la segona des del divendres fins al dia de la Mona, festiu a Catalunya; el pare, la primera meitat d'aquest període els anys parells, i durant la segona meitat d'aquest període els anys imparells.  
- Vacances d'estiuEl pare tindrà el seu fill durant un mes: 15 dies al juliol i 15 dies a l'agost; si no hi ha un acord entre ambdós progenitors, la mare escollirà les quinzenes els anys parells i el pare els imparells.  
Quart. Com a aliments en favor del fill menor, el demandat ha d'ingressar, en el compte que la demandant determine, quatre-cents euros mensuals, quantitat que serà modificada anualment conforme a l'índex de preus de consum que publique l'organisme estatal competent. Les despeses extraordinàries seran sufragades a mitges.  
Notifiqueu aquesta resolució a les parts.  
No pertoca fer un pronunciament exprés sobre la imposició de les costes.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència poden preparar en aquest Jutjat un recurs d'apel·lació, dins dels cinc dies següents a la seua notificació amb la constitució prèvia d'un dipòsit de 50 euros en el compte de dipòsits i consignacions d'aquest Jutjat en l'entitat Banesto (disposició addicional 15a de la LO 1/2009). Ho pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència d'ordenació de 9 de novembre de 2010 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació.  
València, 9 de novembre de 2010.- El secretari judicial: Rafael Roselló Sobrevila.